alexandrainst/scandi-wiki huggingface dataset:
Sneppenbrua

Sneppenbrua eller Sneppen bru er ei spennbetongbru som krysser Steinkjerelva i Steinkjer i Nord-Trøndelag. Brua er 152,5 meter lang. Den er en del av europavei 6.

Se også 
Håkkadalsbrua
Steinkjerbrua
Måsørtunnelen
Liste over broer i Norge
Liste over broer i Norge etter lengde

Referanser

Eksterne lenker 
 Sneppenbrua på steinkjerleksikonet.no

Bjelkebroer
Broer på E6 (Norge)
Veibroer i Trøndelag
Veier i Steinkjer
1987 i Norge
Broer åpnet i 1987
Tom Richard Tokle

Tom Richard «Tomte» Tokle (født 10. juli 1982) er en tegneserieskaper fra Trondheim, nå bosatt i Stavanger. Han var tidligere medlem av Trondheimstegnerne. I mai 2007 var Tomte hovedgjest på tegneseriefestivalen Vossastreken.

Tomte startet som stripetegner og han har hatt en tegneserie på trykk i «Larsons Gale Verden» (Bladkompaniet) samt bidratt til ulike undergrunnsutgivelser, deriblant «Slagg» 1-3 (Trondheimstegnerne), «Supernova» (Pokus Forlag), «Lykantropi» (Trollmåne Forlag), «Fleip» (Laksevåg forlag). Blant hans tidligere tegneserier er «Flatrock», «Flatstein», «Tomteland» og «Afterlife», som ble laget i perioden 2000–2005, og er ikke lenger i produksjon. 

De siste årene har Tomte først og fremst laget skrekktegneserier med albumserien «Tomtes Sorte Sider», utgitt av Seriehuset og Kelpie Forlag, og har selvutgitt skrekkantologien Anxiety. I desember 2011 debuterte Tomte internasjonalt i den australske skrekkantologien Decay.

I albumet Anxiety II: Happy Helloween inkluderte Tomte et intervju med seg selv hvor han slår hardt ned på norske forlag og stripeserier. Dette skapte debatt i det norske seriemiljøet. 

Tomtes siste prosjekt er den digitale skrekktegneserien Sally The Ghost Hunter, som ble lansert 10. juli 2012.

Bibliografi 
 2012 – Pinups From Hell: The Artwork of Tomte Vol.II (selvutgitt)
 2011 – Anxiety III: The Great Cat Massacre in Burkittsfield (selvutgitt)
 2011 – Anxiety II: Happy Helloween (selvutgitt)
 2011 – Misanthropic Nectar: The Artwork of Tomte (selvutgitt)
 2010 – Anxiety (selvutgitt)
 2009 – Tomtes Sorte Sider, Album 4: Lys over Jessej (Kelpie forlag)
 2007 – Tomtes Sorte Sider, Album 3: Barnevakten (Seriehuset)
 2006 – Tomtes Sorte Sider, album 2: Stilleben (Seriehuset)
 2006 – Tomtes Sorte Sider, album 1: Blackchapel (Seriehuset)

Omtaler 
 Sint ung mann søker ikke lesere, anmeldelse av Anxiety II, Walter Wehus (publisert 2011-19-6)
 Hoder skal rulle, anmeldelse av Anxiety II, serienett.no (publisert 2011-13-6)
 Horror comic anthology: "Anxiety 1", anmeldelse av Anxiety, horror-comics.net (publisert 2011-21-5)
 Mange slags grøss, anmeldelse av Anxiety, serienett.no (publisert 2011-23-1)
 Tomte gjør science fiction, anmeldelse av Lys over Jessej, Serienett (publisert 2009-22-6)
 Svarte tegninger, ujevnt manus, anmeldelse av Stilleben, Serienett (publisert 2006-3-12)
 Flott albumdebut, anmeldelse av Blackchapel, serienett.no (publisert 2006-04-5)

Referanser

Eksterne lenker 
 
 Sally The Ghost Hunter - Digital Horror Comic Series

Tokle, Tom Richard
Kelpie forlag

Kelpie forlag er et norsk undergrunnsforlag som har gitt ut en håndfull tegneserier innenfor sjangrene fantasy, horror og science fiction. Antologiserien Blodige Gr%C3%B8ss er en av forlagets mest kjente antologi.

Forlaget ble startet i 2005, og drives av Tommy Kvarsvik. I tillegg til tegneserier har forlaget en rekke donaldistiske utgivelser, inkludert tidsskriftet KVAKK!.

Eksterne lenker 
 kelpie.no

Norske tegneserieforlag
Forlag etablert i 2005
Ludditter

Ludditt eller luddist (etter engelsk Luddite) er kallenavn på en person som er motstander av teknologiske fremskritt eller endringer. Når ordet brukes om moderne forhold, ikke om sitt historiske opphav i England på 1800-tallet, betyr det oftest «teknologipessimist». 

Luddittene var en sosial bevegelse blant engelske arbeidere i tidsrommet fra 1811 til 1814. Tilhengerne protesterte, ofte ved å ødelegge tekstilmaskiner, mot endringene som fulgte den industrielle revolusjon og som truet deres jobber. Bevegelsen, som startet i 1811, ble oppkalt etter en, muligens mytisk, leder Ned Ludd. I en kort periode var bevegelsen så sterk at de utkjempet regelrette slag med den britiske armeen i «luditt-opprøret» (The Luddite Riots). Tiltak satt i verk av regjeringen inkluderte en masserettssak i York i 1813 som resulterte i mange dødsstraffer og deportasjoner til straffekoloni. Den historiske bevegelsen i England må sees i lys av vanskelige økonomiske forhold under Napoleonskrigene.

I nyere debatter har betegnelsene nyludditter og nyluddittisme (engelsk Neo-Luddism) blitt brukt for å karakterisere meningsmotstandere og grupper som er skeptiske til (særlig) informasjonsteknologi eller hevder at denne teknologien fører til negative kulturendringer.  
I samfunnsøkonomisk litteratur er luddittismen på 1800-tallet et hyppig brukt eksempel på å avkrefte den utbredte troen på at ny teknologi i sum fører til færre, ikke flere arbeidsplasser.

Se også
 Teknologideterminisme
 Sabotør

Referanser

Sosiologi
Englands historie
Agrarpolitikk
Teknologi
Sesam (søketjeneste)

Sesam var en norskutviklet skytjeneste som leverte integrasjon og søk som en tjeneste. Sesam er en dataplattform for virksomhetsdata, åpne data og persondata. Sesams kjerne er en datanav integrasjonsplattform som en tjeneste (Data hub iPaaS) som benytter semantisk teknologi (RDF)

Sesam ble i 2018 hedret-som en av de tre beste i Datatilsynets konkurranse for innebygd personvern i praksis, for sin GDPR plattform.

Historie 
Sesam var en norsk søketjeneste som ble lansert 1. november 2005. Per mai 2007 hadde Sesam om lag 480 000 unike brukere i uken, og var en av Norges tolv mest besøkte nettsider. Sesam kart var dessuten den første norske karttjenesten med gatebilder og detaljert 3D-modell på gatenivå i enkelte byer.

30. mars 2009 gikk det ut pressemelding om at det ble besluttet å legge ned merkevaren sesam.no. Katalogtjenesten ble videreført av FINN.no under merkevaren FINN personer og bedrifter. Ifølge Schibsteds administrerende direktør på den tiden tapte konsernet rundt 500 millioner kroner på å forsøke å konkurrere med Google med søketjenesten Sesam.

Det videreførte selskapet består av et lite team som skal videreutvikle produktet med utvidet støtte fra FINN-organisasjonen. Tjenester som nyhetssøk, bloggsøk, nettsøk og TV-guide har blitt lagt ned.

I 2014 ble selve merkenavnet Sesam overført til Bouvet, som også utvikler et søkeprodukt, men med fokus på bedriftsmarkedet. Sesam eksponerer sammenhengen mellom bedriftenes interne strukturerte data og åpne data.

Referanser

Eksterne lenker
 Sesam hjemmesider (engelsk) 
 Sesam hjemmesider
 Sesam skytjeneste

Søkemotorer
Norske medieselskaper
Etableringer i 2005
Opphør i 2009
Stian Hole

Flere betydninger: skribent og undergrunnsmusiker Stian Hole (1981) 

Stian Hole (født 20. mars 1969) er en norsk grafisk designer, illustratør og forfatter av barnebøker.

Bakgrunn og arbeid 
Hole er oppvokst på Hokksund vest for Drammen.  Han er utdannet ved Statens håndverks- og kunstindustriskole i Oslo.

Som designer har Stian Hole arbeidet med emballasje, firmaprofiler, logoer, typografi, frimerker og bokdesign, særlig mange bokomslag, blant annet til romaner av Kjartan Fløgstad, Lars Saabye Christensen, Jostein Gaarder og Jan Guillou.

Han debuterte som forfatter i 2005 med boka Den gamle mannen og hvalen, som han mottok Kulturdepartementets debutantpris for, og fulgte opp med den eksistensielle  Garmanns sommer året etter, som ble tildelt Brageprisen i klassen barnebok. Han har høstet flere priser siden, også i utlandet, og bøkene er oversatt til mange språk. Stian Hole har i tillegg vunnet priser for designarbeidene, blant annet flere ganger i Årets vakreste Bøker. Bøkene er illustrert med kollasjer laget ved hjelp av Photoshop.

Stian Hole bor og arbeider i Oslo.

Bibliografi 

 2005: Den gamle mannen og hvalen, bildebok
 2006: Garmanns sommer, bildebok
 2008: Garmanns gate, bildebok
 2010: Garmanns hemmelighet, bildebok
 2013: Annas himmel, bildebok
 2015: Morkels alfabet, bildebok, Cappelen Damm

Litterære priser 
 2005: Kultur- og kirkedepartementets debutantpris for barne- og ungdomslitteratur, for Den gamle mannen og hvalen
 2006: Brageprisen, kategori for barne- og ungdomslitteratur, for Garmanns sommer
 2007: Kulturdepartementets bildebokpris, for Garmanns sommer 
 2007: Bologna Ragazzi Award for Garmanns sommer
 2007: Årets vakreste bøker, gull i klassen Billedbøker, for Garmanns sommer. Utdelt av Grafill
 2008: Prix Sorcière (Frankrike) – årets beste bok, for Garmanns sommer. Kåret av franske bibliotekarer
 2009: Bokkunstprisen
 2009: Notable Children's Books (USA) – årets beste bok, for Garmanns sommer. Utdelt av Association for Library Service to Children (ALSC)
 2009: Nordisk Skolebibliotekarforenings Børnebogspris for Garmanns gate
 2009: Ezra Jack Keats New Author Award (USA) – for Garmanns sommer
 2010: Deutscher Jugendliteraturpreis (Tyskland) – for Garmanns sommer
 2010: Brageprisen, kategori åpen klasse, – for Garmanns hemmelighet
 2015: Katholischer Kinder- und Jugendbuchpreis (Tyskland) – for Annas himmel
 2015: Kulturdepartementets priser for barne- og ungdomslitteratur bildebokpris, for Morkels alfabet
Plateomslag
 Ingvill Marit Buen Garnås & Jon Anders Halvorsen: Gåtesong (2005)
 Kim André Rysstad: Tak hardt uti hand (2007)
 Odd Nordstoga: Pilegrim (2008)

Kilder 
 Presentasjon av Stian Hole i Forfatterkatalogen på Forfattersentrums nettsider

Referanser

Eksterne lenker 

 Cappelen forlags presentasjon av Stian Hole og bildebøkene hans (med anmeldelser)

 Norsk barnebokinstitutts minipresentasjon med bildeeksempler
  A Conversation with Norwegian Author-Illustrator, Stian Hole (intervju med bildeeksempler 2014)

Norske grafiske designere
Norske illustratører
Norske barnebokforfattere
Vinnere av kulturdepartementets barnebokpriser
Vinnere av Brageprisen
Fødsler i 1969
LHL Bygg

LHL Bygg AS var et boligbyggelag som ble startet under navnet LHL Boligselskapet AS av Landsforeningen for hjerte- og lungesyke (LHL) 2. november 1967. Boligbyggelaget hadde hovedkontor i Oslo, men bygget boliger flere steder i Norge. De første boligene ble reist i Fyllingsdalen i Bergen.

Boligbyggelaget forvaltet 800 boliger i 37 frittstående borettslag.

Boligbyggelag i Oslo
Boligbyggelag i Vestland
Etableringer i 1967
1967 i Norge
Split

For musikkalbum-betydningen, se split album.

Split (italiensk Spalato) er det økonomiske og administrative sentrum i midtre Dalmatia i Kroatia. Den er fylkeshovedstad for Split-Dalmatia fylke. Byen hadde om lag 188 694 innbyggere i 2001. Den har mange historiske og kulturelle severdigheter. Split ble grunnlagt på 200-tallet e.Kr. Byens sentrum består av og er bygget rundt den romerske keiseren Diokletians palass.

Historie 

I 295 begynte den romerske keiser Diokletian å bygge et palass på kysten av Dalmatia, i landet der han var født. Etter at han abdiserte i 305 forlot han Nikomedia og flyttet inn i palasset for å være sine siste leveår her. Palasset, som kalles Diocletianova Palaca, dekket et område på 28 900 m². Etter han døde ble palasset en del av regjerende keisers eiendom, og området ble på 600-tallet utviklet til en by, da innbyggerne fra den nærliggende byen Salone søkte tilflukt her etter angrep av avarene. 

På 900- og 1000-tallet var Split under de kroatiske konger. I begynnelsen på 1100-tallet var det kroatisk-ungarske konger som hersket over byen og det omliggende Dalmatia. Fra 1400-tallet til midten av 1700-tallet var byen en del av Republikken Venezia. Etter en kort periode under fransk styre da Napoleon erobret området tidlig på 1800-tallet, ble byen en del av Østerrike-Ungarn. Etter første verdenskrig ble Østerrike-Ungarn splittet opp, og Split og resten av Dalmatia ble en del av Kongedømmet av serbere, kroater og slovener (etter 1929 Jugoslavia). Under andre verdenskrig ble byen i 1941 og området okkupert av Italia. To år senere frigjorde partisaner byen, før Tyskland så okkuperte området. Etter krigen ble byen igjen en del av Jugoslavia, og da landet ble oppløst i 1991 ble den del av Kroatia.

Etter andre verdenskrig opplevde byen en dynamisk vekst og ble til et viktig turistsenter. Fra Split er det kort vei til feriebyene Makarska og Podgora lenger sør.

Trondheim har hatt vennskapssamarbeid med Split siden 1956.

Samferdsel 
Flyplassen i Kaštela er den tredje største i Kroatia med 1 095 852 passasjerer i 2006, med direkteruter til blant annet Zagreb, Frankfurt am Main og London. Flyplassen har også flere direkteruter til Norge. Norwegian flyr til Bergen, Oslo, Stavanger og Trondheim, og SAS flyr til Oslo, Ålesund, Trondheim, Kristiansand, Stavanger og Bergen.

Eksterne lenker 
 

Byer i Kroatia
 
Split-Dalmatia fylke
The Rime of the Ancient Mariner

The Rime of the Ancient Mariner er et dikt skrevet av den engelske dikteren Samuel Taylor Coleridge sent på 1700-tallet. Diktet omhandler en sjømann som forteller sin historie, med moralen at man skal elske alle levende vesener. 

Det britiske Heavy-Metal bandet Iron Maiden har laget en sang basert på diktet, også kalt "Rime Of The Ancient Mariner".

Eksterne lenker 

Lyrikk
Bøker fra 1798
Relasjonell estetikk

Relasjonell estetikk er en teori om, og samlebetegnelse på, en rekke ulike kunstneriske uttrykk og strategier som ble utviklet fra begynnelsen av 1990-tallet. En relasjonsestetisk tilnærming til kunst betyr å vurdere et kunstverk ut fra de mellom-menneskelige relasjonene det representerer, produserer eller foreslår. 

Begrepet «relasjonell estetikk» ble introdusert av den franske teoretikeren og kuratoren Nicolas Bourriaud gjennom en rekke artikler om nye tendenser i samtidskunsten på 1990-tallet, samlet i boken Esthétique relationnelle (1998). Bourriauds observasjon var at mange kunstnere på denne tiden arbeidet med sosial utveksling heller enn representasjon, uttrykk eller materialer. Relasjonell kunst er ifølge Bourriaud et sett praksiser som har som konseptuelt og praktisk utgangspunkt helheten av menneskelige relasjoner og sosiale kontekster, heller enn et uavhengig og privat rom.

Se også
Postmodernisme

Eksterne lenker
 Fra Bourriauds Relational Aesthetics.
 Relational Aesthetics på Les presses du réel.
 Intervju med Nicolas Bourriaud fra Artforum.

Kunsthistorie
Kunstteori
Lars Helle

Lars Helle (født 1. november 1962) er en norsk jurist, journalist og fra 1. januar 2012 sjefsredaktør i Stavanger Aftenblad. Denne stillingen hadde han til 31. oktober 2021.

Helle arbeidet som ansvarlig redaktør i Rogalands Avis i Stavanger mellom 1996 og 2000. 

Fra 2001 hadde han ulike lederfunksjoner i Dagbladet; som utviklingsredaktør, produksjonsredaktør, magasinredaktør, administrerende redaktør og etikkredaktør. I 2006 ble han konstituert som sjefredaktør da Thor Gjermund Eriksen trakk seg. Han fylte den gang funksjonen i et halvt år fra 8. mars til 14. august, da Anne Aasheim tiltrådte. 

Helle ble på nytt konstituert som sjefredaktør da Aasheim trakk seg på bakgrunn av sviktende opplagstall den 21. januar 2010. Avisen var da inne i en omfattende omleggingsprosess som innebar en rekke oppsigelser og en varslet nedleggelse av Dagbladets fotoavdeling. Den 11. mai 2010 ble Helle formelt ansatt som sjefredaktør. Han var ifølge klubbstyret eneste kandidat som ble spurt.

20. oktober 2011 ble det klart at han forlater Dagbladet til fordel for jobben som sjefredaktør i Stavanger Aftenblad. I 2022 var han igjen tilbake i Dagbladet, som stabsredaktør.

Lars Helle er sønn av tidligere stortingsrepresentant Ingvar Lars Helle (V), og nevø av professor Knut Helle. Han er gift med den norske journalisten Hilde Torgersen. 

Lars Helle var elev ved Stavanger katedralskole.

Referanser  

Redaktører for Dagbladet
Journalister i norske lokalaviser
Personer fra Stavanger kommune
Herøybrua

Herøybrua er ei fritt frambygg-bru mellom Notøy og Røyra i Herøy kommune i Møre og Romsdal. Brua er 544 meter lang, lengste spenn er 170 meter, og seilingshøyden er 32 meter. Brua ble åpnet av kong Olav V den 4. september 1976. Den er en del av fylkesvei 654.

Se også
Nerlandsøybrua
Remøybrua
Rundebrua
Liste over broer i Norge
Liste over broer i Norge etter lengde

Fritt frambygg-broer
Veibroer i Møre og Romsdal
Veier i Herøy (Møre og Romsdal)
1976 i Norge
Broer åpnet i 1976
Nerlandsøybrua

Nerlandsøybrua er ei bru i Herøy kommune i Møre og Romsdal. Brua krysser Søre Vaulen fra Igesund på Bergsøya til Kvalsund på Nerlandsøya. Brua er 405 meter lang med lengste spenn på 40 meter. Den ble åpnet den 25. september 1968, og er del av fylkesvei 20.

Se også
Remøybrua
Rundebrua
Herøybrua
Liste over broer i Norge
Liste over broer i Norge etter lengde

Referanser

Veibroer i Møre og Romsdal
Veier i Herøy (Møre og Romsdal)
1968 i Norge
Broer åpnet i 1968
Ragnar Christiansen

Ragnar Karl Viktor Christiansen (født 28. desember 1922 i Drammen i Buskerud, død 17. februar 2019) var en norsk politiker (Ap), statsråd og fylkesmann.

Ragnar Christiansen ble født i Drammen og vokste opp på Solbergelva i Nedre Eiker. Han hadde sin bakgrunn fra Norges Statsbaner og var stortingsrepresentant fra Buskerud fra 1958 til 1977 og vararepresentant i periodene 1950–1953 og 1954–1957.

Christiansen var finansminister 1971-1972 og samferdselsminister 1976-1978.

Christiansen var ordfører i Nedre Eiker 1955–1957. Han var fylkesmann i Buskerud fra 1980 til 1988.

I 2006 utga han memoarboken Fra storting og styringsverk. Erindringer fra et liv i politisk arbeid (ISBN 9788292611029).

Han er far til professor emeritus Vidar Christiansen på Økonomisk institutt ved Universitetet i Oslo.

Regjering 
 17. mars 1971–18. oktober 1972 statsråd Finansdepartementet
 15. januar 1976–11. januar 1978 statsråd Samferdselsdepartementet

Stortingskomitéer 
 1973–1977 formann i Finanskomitéen
 1973–1977 medlem i Den utvidede utenriks- og konstitusjonskomitéen
 1973–1977 medlem i Valgkomitéen
 1969–1973 medlem i Industrikomitéen
 1969–1973 nestformann i Finanskomitéen
 1969–1973 medlem i Den utvidede utenriks- og konstitusjonskomitéen
 1965–1969 nestformann i Finanskomitéen
 1965–1969 nestformann i Finans- og tollkomitéen
 1965–1969 medlem i Den utvidede utenriks- og konstitusjonskomitéen
 1961–1965 medlem i Finans- og tollkomitéen
 1958–1961 medlem i Stortingets forsvarskomité

Referanser

Eksterne lenker 
 
 Ragnar Karl Viktor Christiansen - Store norske leksikon

Norske finansministre
Norske samferdselsministre
Ap-statsråder
Statsråder i Regjeringen Bratteli I
Statsråder i Regjeringen Nordli
Stortingsrepresentanter fra Ap
Stortingsrepresentanter for Buskerud
Stortingsrepresentanter 1958–1961
Stortingsrepresentanter 1961–1965
Stortingsrepresentanter 1965–1969
Stortingsrepresentanter 1969–1973
Stortingsrepresentanter 1973–1977
Fylkesmenn i Buskerud
Ap-ordførere i Buskerud
Ordførere i Nedre Eiker
Personer fra Drammen kommune
Olaf Knudson

Olaf Knudson (født 31. desember 1915 i Sigdal i Buskerud, død 8. januar 1996) var en norsk gårdbruker, sagbrukseier og politiker (H). Han ble innvalgt på Stortinget fra Buskerud i 1954, og satt frem til 1977. Knudson var representanten som fremmet mistillitsforslaget som felte Regjeringen Gerhardsen i 1963.

Knudson var varaordfører i Sigdal fra 1948 til 1956.

Stortingets presidentskap 
 6. oktober 1961 – 30. september 1965  Visesekretær i Stortinget
 8. oktober 1965 – 30. september 1969  Varapresident i Lagtinget 
 8. oktober 1969 – 30. september 1973  Varapresident i Lagtinget

Stortingskomitéer 
 1973–1977 nestformann i Den forberedende fullmaktskomitéen
 1973–1977 medlem i Administrasjonskomitéen
 1973–1977 nestformann i Industrikomitéen
 1973–1977 nestformann i Fullmaktskomitéen
 1969–1973 medlem i Den forberedende fullmaktskomitéen
 1969–1973 medlem i Industrikomitéen
 1969–1973 varamedlem i Valgkomitéen
 1969–1973 sekretær i Fullmaktskomitéen
 1965–1969 medlem i Den forberedende fullmaktskomitéen
 1965–1969 varamedlem i Valgkomitéen
 1965–1969 medlem i Industrikomitéen
 1965–1969 medlem i Skog-, vassdrags- og industrikomitéen
 1961–1965 nestformann i Skog-, vassdrags- og industrikomitéen
 1958–1961 nestformann i Skog-, vassdrags- og industrikomitéen
 1954–1957 medlem i Skog-, vassdrags- og industrikomitéen

Referanser

Eksterne lenker 
 

Stortingsrepresentanter fra Høyre
Stortingsrepresentanter for Buskerud
Stortingsrepresentanter 1954–1957
Stortingsrepresentanter 1958–1961
Stortingsrepresentanter 1961–1965
Stortingsrepresentanter 1965–1969
Stortingsrepresentanter 1969–1973
Stortingsrepresentanter 1973–1977
Lokalpolitikere i Sigdal
Høyre-politikere i Buskerud
Personer fra Sigdal kommune
Kongsberg Boligbyggelag

Kongsberg Boligbyggelag ble startet i 30. juni 1954 og opererer i Kongsberg i Buskerud samt i nabokommunene.

Boligbyggelaget har ca. 4 600 medlemmer og forvalter 2045 boliger i 80 borettslag, sameier og andre selskap.

Kongsberg Boligbyggelag er en del av Norske Boligbyggelags Landsforbund (NBBL).

Eksterne lenker 
 Kongsberg Boligbyggelag
 NBBL Årsstatistikk 2009 (pdf)

Boligbyggelag i Viken
Næringsliv i Kongsberg
Etableringer i 1954
Remøybrua

Remøybrua er ei bru som krysser Nørdre Vaulen mellom Leinøya og Remøya i Herøy kommune i Møre og Romsdal. Brua er 340 meter lang. Den ble åpnet for trafikk mars 1966, med offisiell åpning 25. september 1968. Brua er del av fylkesvei 18.

Se også
Rundebrua
Nerlandsøybrua
Herøybrua
Liste over broer i Norge
Liste over broer i Norge etter lengde

Referanser

Veibroer i Møre og Romsdal
Veier i Herøy (Møre og Romsdal)
1967 i Norge
Broer åpnet i 1967
Butch Reynolds

Harry Lee «Butch» Reynolds (født 8. juni 1964 i Akron, Ohio) er en amerikansk tidligere friidrettsutøver.

Reynolds innehadde verdensrekorden på 400 meter fra 1988 til 1999, da den ble slått av Michael Johnson. I 1990 ble han tatt i en dopingkontroll, og ble idømt 30 måneders utestengelse av IAAF. Under VM 1993 og 1995 vant han sølv på 400 meter og gull på 4 x 400 meter stafett.

Under OL 1988 i Seoul tok han sølv på 400 meter, plassen mellom landsmennene Steve Lewis og Danny Everett. Han var også med på stafettlaget som tok gull på 4 x 400 meter, foran Jamaica og Tyskland.

OL-medaljer 
  1988  Seoul -  Gull i friidrett, 4 x 400 m stafett menn  USA
  1988  Seoul  -  Sølv i friidrett, 400 meter menn  USA

Referanser

Eksterne lenker 
 

Personer fra Akron
Hekkeløpere fra USA
Verdensmestere i friidrett
Olympiske mestere for USA
Olympiske sølvmedaljevinnere for USA
Medaljevinnere under Sommer-OL 1988
Deltakere for USA under Sommer-OL 1988
Friidrettsutøvere under Sommer-OL 1988
Deltakere for USA under Sommer-OL 1996
Friidrettsutøvere under Sommer-OL 1996
Deltakere for USA under VM i friidrett 1987
Deltakere for USA under VM i friidrett innendørs 1993
Dopingsaker i friidrett
Verdensrekordsettere i friidrett
Verdensmestere i friidrett innendørs for USA
Rundebrua

Rundebrua er ei fritt frambygg-bru som krysser Rundasundet mellom Remøya og Runde i Herøy kommune i Møre og Romsdal. Brua er 428 meter lang. Den ble åpnet 5. mars 1982 og er del av fylkesvei 18. Brua er siste del av det 8 km lange sambandet fra Remøy til Runde (sambandet inkluderer også tunnel og fylling i sjøen). Det kostet 58,5 millioner kr i 1982.

Se også
Remøybrua
Nerlandsøybrua
Herøybrua
Liste over broer i Norge
Liste over broer i Norge etter lengde

Referanser

Eksterne lenker
Rundebroen i Herøy i 1982

Fritt frambygg-broer
Veibroer i Møre og Romsdal
Veier i Herøy (Møre og Romsdal)
1982 i Norge
Broer åpnet i 1982